สรุปผลการเสวนาเชิงวิชาการ
เรื่อง  “จำนำ-ประกันราคา...ฤาแก้ปัญหาสินค้าเกษตรไทย”

วันศุกร์ที่ 17  กรกฎาคม พ.ศ. 2552 

ณ ห้องประชุมสุธรรม อารีกุล อาคารสารนิเทศ 50 ปี มหาวิทยาลัยเกษตรศาสตร์
--------------------------------------------------------------------------


จากแนวนโยบายของรัฐบาลชุดนายอภิสิทธิ์ เวชชาชีวะ นายกรัฐมนตรี เรื่องวิธีพยุงราคา
สินค้าเกษตรเพื่อช่วยเหลือเกษตรกร ซึ่งต้องการปรับเปลี่ยนรูปแบบใหม่ จากการวิธีเปิดโครงการรับจำนำ เป็นวิธีการประกันความเสี่ยงราคา ทั้งนี้เนื่องจากการรับจำนำที่ผ่านมา มักตั้งราคาจำนำไว้สูงจากราคาตลาดมาก ส่งผลกระทบต่ออุตสาหกรรมข้าวในหลายด้าน อาทิ ราคาข้าวไทยสูงกว่าประเทศคู่แข่งมาก ส่งผลให้การส่งออกข้าวไทยลดลงอย่างต่อเนื่อง รวมทั้งคุณภาพข้าวไทยตกต่ำลง เนื่องจากชาวนามุ่งปลูกโดยไม่สนใจคุณภาพของผลผลิต เนื่องจากมีโครงการรับจำนำของรัฐรองรับอยู่แล้ว      ที่สำคัญพบว่าที่ชาวนาได้รับเม็ดเงินจากโครงการรับจำนำ ไม่ถึงครึ่งหนึ่งของงบประมาณที่รัฐบาลใช้ทั้งหมด เนื่องจากต้องเสียค่าบริหารจัดการในการทำโครงการ การเก็บรักษาผลผลิต รวมทั้งมีการทุจริตระหว่างกระบวนการมากมาย และสุดท้ายรัฐบาลยังต้องขาดทุนจากการประมูลข้าวในสต็อกที่รับจำนำไว้ทุกๆปี อย่างไรก็ตามวิธีการแทรกแซงราคาสินค้าเกษตร ด้วยวิธีการประกันความเสี่ยงราคา ถือเป็นเรื่องใหม่ ที่ต้องมีการเตรียมความพร้อม และต้องหาทางปิดช่องโหว่ช่องว่างกระบวนการทุจริต โดยมีเป้าหมายสูงสุดในการให้เกษตรกรชาวนา ได้รับผลประโยชน์จากความช่วยเหลืออย่างเต็มเม็ดเต็มหน่วยเพื่อประโยชน์ในการพัฒนาอุตสาหกรรมข้าวของประเทศในอนาคต 

    
สมาคมผู้สื่อข่าวเศรษฐกิจ สมาคมสื่อมวลชนเกษตรแห่งประเทศไทย และมหาวิทยาลัยเกษตรศาสตร์ ได้ร่วมกันจัดสัมมนาในหัวข้อ"จำนำ-ประกันราคา ฤาแก้ปัญหาสินค้าเกษตรไทย" ณ ห้องประชุมสุธรรม อารีกุล อาคารสารนิเทศ 50 ปี มหาวิทยาลัยเกษตรศาสตร์ บางเขต เมื่อวันที่ 17 ก.ค. ที่ผ่านมา มีผู้เข้าร่วมประมาณ 400 คน จากหน่วยงานราชการที่เกี่ยวข้อง ภาคเอกชน และเครือข่ายเกษตรกร โดยมีฯพณฯ กอร์ปศักดิ์ สภาวสุ รองนายกรัฐมนตรี กล่าวปาฐกถาพิเศษในหัวข้อ "มาตรการแก้ปัญหาราคาสินค้าเกษตรของรัฐบาล"   สำหรับเวทีสัมมนาวิทยากร ประกอบด้วย นายเอ็นนู ซื่อสุวรรณ รักษาการผู้จัดการธนาคารเกษตรและสหกรณ์การเกษตร (ธกส.) นายอรรถ อินทลักษณ์ อธิบดีกรมส่งเสริมการเกษตร นายชูเกียรติ โอภาสวงษ์ นายกสมาคมผู้ส่งออกข้าวไทย และ ดร.สุวรรณา ดุลยวศินพงศ์ นักวิจัยอาวุโส สถาบันวิจัยเพื่อการพัฒนาประเทศไทย(ทีดีอาร์ไอ) 

  
นายกอร์ปศักดิ์ สภาวสุ (รองนายกรัฐมนตรี) กล่าวในการปาฐกถา ว่าตัวเลขค่าใช้จ่ายในโครงการรับจำนำสินค้าเกษตรเพิ่มขึ้นทุกปี โดยปี 2547 ใช้งบประมาณ 5.2 หมื่นล้านบาท และค่อยๆขยับขึ้นกระทั้งปี 2552 ตัวเลขเพิ่มขึ้นเป็น 1.6 แสนล้านบาท แต่เมื่อดูจำนวนเกษตรกรที่เข้าถึงโครงการรับจำนำมีเพียง 8 แสนครัวเรือน จากทั้งหมดเกือบ 5 ล้านครัวเรือน ชี้ให้เห็นชัดว่าเกษตรกรได้รับประโยชน์ไม่ทั่วถึง เมื่อพิจารณาปีการผลิต 2521/2552 เห็นถึงความเสียหายของงบประมาณรัฐ เฉพาะข้าวนาปี ข้าวนาปรัง มันสำปะหลัง ข้าวโพดเลี้ยงสัตว์ ใช้เงินในการรับจำนำทั้งสิ้น 146,930 ล้านบาท ใช้จ่ายในการบริหารจัดการ และการเก็บรักษาอีก 12,239 ล้านบาท สุดท้ายรัฐบาลขายสต็อกขาดทุนอีกนับหมื่นล้านบาท   "เป็นความเสียหายของเงินภาษีอากรของประชาชน เอาเงินที่มีอยู่ไปใช้จ่ายให้ถึงเกษตรกรจริงๆ ดีกว่า ดังนั้นจึงจำเป็นต้องเปลี่ยนแปลงวิธีการแทรกแซงราคาสินค้าเกษตรจากจำนำเป็นการประกันรายได้เกษตรแทน" 

 
นายเอ็นนู ซื่อสุวรรณ (รักษาการผู้จัดการ ธ.ก.ส.) อธิบายขั้นตอนการประกันราคาข้าวว่า เริ่มตั้งแต่การประกาศขึ้นทะเบียนเกษตรกร เพื่อป้องกันไม่ให้เกิดการสวมสิทธิเข้าโครงการ โดยในอดีตต้องยอมรับว่ามีการแจ้งเนื้อที่เพาะปลูกเกินความเป็นจริง เปิดช่องให้เกิดการสวมสิทธิ และเวียนเทียนข้าว   จุดนี้ได้มีการปิดช่องดังกล่าว โดยใช้วิธีจัดให้มีการจัดประชุมประชาคมในชุมชน หลังจากขึ้นทะเบียนเกษตรกรผู้ปลูกข้าวแล้ว จะมีการปิดประกาศรายชื่อผู้เข้าร่วมโครงการ ให้คนในชุมชนตรวจสอบกันเองว่าเป็นความจริงหรือไม่ "เรียกว่าให้ชาวนาตรวจสอบกันเอง เพราะคนในพื้นที่รู้กันอยู่แล้วว่าใครปลูกเท่าไร"

 
นายประสิทธิ์ บุญเฉย (นายกสมาคมชาวนาไทย) ยังคง่าวายกรัฐมนตรี)ว่า าประเทศไทย -----------------------








































































เป็นห่วงว่าการรับจดทะเบียนจะไม่สามารถเสร็จทันก่อนที่จะเริ่มเพราะปลูกข้าวนาปี เนื่องจากมีรายละเอียดมากมาย หากทำผิดพลาดโครงการนี้อาจล้มเหลวเหมือนการรับจำนำ

 
นายอรรถ อินทลักษณ์ (อธิบดีกรมส่งเสริมการเกษตร) กล่าวว่า ชาวนาทุกวันนี้ไม่เหมือนในอดีต เพราะมีการตรวจสอบความถูกต้องกันเองมากขึ้น ชาวนารายใดแจ้งทะเบียนไม่ถูกต้องเพื่อนบ้านจะไม่ยอมรับ ยิ่งหากบอกให้ชาวนารู้ว่า ที่ผ่านมา การลงทะเบียนเป็นจุดรั่วไหลโกงกิน ทำให้ชาวนาไม่ได้รับประโยชน์จากความช่วยเหลือรัฐบาลอย่างเต็มที่ ชาวนาก็ยิ่งตรวจสอบกันเองมากขึ้น "เราเริ่มสำรวจและลงทะเบียนชาวนามาระยะหนึ่งแล้ว โดยมีบัณฑิตอาสาจากโครงการต้นกล้าอาชีพลงไปช่วยสำรวจ จึงเชื่อว่าภายในเดือนสิงหาคมนี้จะเสร็จสิ้น" หลังจากจัดประชุมประชาคมเพื่อตรวจสอบกันเองระหว่างชาวนาแล้ว ก็จะมีการตรวจสอบคุณสมบัติเพื่อเข้าร่วมโครงการและจัดทำข้อตกลงการประกันราคาข้าวและพิจารณาการอนุมัติอย่างเป็นทางการ  ขั้นตอนต่อไป จะมีการตรวจสอบว่ามีปริมาณผลผลิตเท่าไร โดย ธ.ก.ส. อนุกรรมการ กขช.ระดับจังหวัดและตัวแทนชาวนา ร่วมกันเป็นกรรมการ กระทั่งช่วงการเก็บเกี่ยวซึ่งประมาณเดือนพฤศจิกายน-มกราคม เกี่ยวจะมีการประกาศราคาอ้างอิงให้ชาวนาได้รับทราบ และตัดสินใจว่าจะขายในราคาขณะนั้นๆ หรือไม่   ทั้งนี้ เมื่อชาวนาที่เข้าโครงการประกัน ขายข้าวไปในราคาที่ต่ำกว่าราคาอ้างอิง รัฐบาลก็จะชดเชยส่วนต่างที่ขาดหายไปให้ แต่หากขายได้สูงกว่าราคาอ้างอิง จะเป็นประโยชน์ส่วนที่ชาวนาได้รับไป ซึ่งตามแผนการกำหนดจ่ายส่วนต่างไว้ประมาณเดือนธันวาคม-กุมภาพันธ์   รัฐประหยัดเกือบ 2 หมื่นล้าน

 
นางสุวรรณา ดุลยวศินพงศ์ (นักวิจัยอาวุโส สถาบันวิจัยเพื่อการพัฒนาประเทศไทย : ทีดีอาร์ไอ) กล่าวว่า แม้วิธีการประกันราคาจะเป็นเรื่องใหม่มีจุดบอด ที่ต้องหาทางป้องกันไม่ให้เกิดการรั่วไหล แต่ก็เป็นวิธีที่ทำให้รัฐบาลประหยัดงบประมาณ ที่ใช้ในโครงการรับจำนำถึงปีละนับหมื่นล้านบาท  "ที่ผ่านมา เมื่อรัฐเปิดโครงการรับจำนำจะต้องมีค่าบริหารจัดการ การเก็บรักษา ส่วนนี้เป็นเงินถึง 6 พันล้านบาท และหากรวมกับการขาดทุนจากการประมูลขายในราคาต่ำกว่าที่รับจำนำมาแล้ว รัฐบาลจะขาดทุน 1.8 ล้านบาท เป็นอย่างน้อย ขณะที่การประกันราคารัฐบาลไม่ต้องเสียค่าใช้จ่ายในการจัดการและการขาดทุนจากการประมูลด้วย"

 
สรุปจากเวทีสัมมนา ทุกฝ่ายเห็นว่า รัฐบาลยังมีความจำเป็น ที่ต้องให้ความช่วยเหลือชาวนา เนื่องจากวันนี้ มีชาวนาจำนวนมากยังอยู่ในภาวะที่ช่วยเหลือตัวเองไม่ได้ แต่ความช่วยเหลือที่ให้ไปควรที่จะตกถึงมือชาวนาจริงๆ ปิดโอกาสกระบวนการทุจริตจากคนทุกกลุ่ม และการประกันราคาคือวิธีที่เหมาะสมที่สุดในขณะนี้    

ข้อเสนอแนะ การประกันราคาต้องทำควบคู่ไปกับการพัฒนาอุตสาหกรรมข้าวในภาพรวม ไม่ว่าจะเป็นเทคโนโลยีพันธุ์ข้าว กระบวนการเพิ่มประสิทธิภาพการผลิต จึงจะเป็นผลให้ข้าวไทยสามารถรักษาอันดับ 1 ของโลกได้ต่อไป
----------------------------------------------------------------------------------------
